el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el el el el el el el el el el el en en en el es en en el en el el el el el el el el el el el el el ja el ja el ja el ja el ja el ja el ja el zh el ja el ja el ja el ja el fr el zh el ja el el el el el en el el el el el en el en
Την πρώτη του συνάντηση με τους εκπροσώπους των ΜΜΕ έχει αυτη την ώρα ο νέος προπονητής της Εθνικής Κύπρου Γιόχαν Βάλεμ, ο οποίος παρουσιάζεται από τον Προέδρο της ΚΟΠ Γιώργου Κούμα, στην παρουσία των μελών της τεχνικής ομάδας της Εθνικής Ανδρών και εκπροσώπων των χορηγών.
Ο Γιόχαν Βάλεμ ανέλαβε την Εθνική Κύπρου απο την 1η Φεβρουαρίου υπογράφοντας διετές συμβόλαιο συνεργασίας. Θα κάνει ντεμπούτο στον πάγκο της ομάδας μας στις 26 Μαρτίου στο φιλικό με το Λουξεμβούργο στο ΓΣΠ.
Η ομιλία του Βέλγου:
«Χαίρομαι πραγματικά που είμαι σήμερα μαζί σας, σε αυτή τη νέα σελίδα που αρχίζει για εμένα, στην Εθνική ομάδα της Κύπρου και αποτελεί τιμή που έχω επιλεγεί να είμαι προπονητής αυτής της ομάδας.
Δεν ήταν για εμένα εύκολη απόφαση να φύγω από την πατρίδα μου, να αλλάξω εντελώς  τον τρόπο ζωής μου εμένα και της οικογένειας μου, και να αφήσω την Εθνική Ελπίδων του Βελγίου.
Εργάστηκα στην Εθνική Ελπίδων Βελγίου για έξι χρόνια και ήταν δική μου απόφαση να φύγω από την ομάδα.
Γιατί πήρα αυτή την απόφαση; Γιατί αποφάσισα να τα αφήσω όλα αυτά και να έρθω στην Εθνική Κύπρου;
Η απόφαση ήταν δύσκολη, όμως η απάντηση σε αυτό το ερώτημα είναι εύκολη.
Για εμένα, το να είμαι προπονητής της Εθνικής ομάδας της Κύπρου είναι μια πολύ μεγάλη πρόκληση και μου αρέσουν οι προκλήσεις!
Τις τελευταίες εβδομάδες, είχα συζητήσεις με την Κυπριακή Ομοσπονδία Ποδοσφαίρου και τον πρόεδρο, σε μια προσπάθεια να αντιληφθώ, αν το δικό μου προπονητικό προφίλ και οι φιλοδοξίες μου, συνάδουν με αυτά που η ΚΟΠ θέλει να κάνει στην Εθνική ομάδα των Ανδρών.
Μέσα από αυτές τις συζητήσεις, διαισθάνθηκα πως βρισκόμουν ενώπιον μιας πολύ μεγάλης πρόκλησης, την οποία αποφάσισα να αποδεχτώ.
Για έξι χρόνια, η δουλειά μου ήταν να αναπτύσσω και να προετοιμάζω ποδοσφαιριστές που θα μπορούσαν να αγωνιστούν στην Εθνική Ανδρών του Βελγίου.  Η πίεση για εμένα ήταν πολύ μεγάλη, αφού, όπως όλοι γνωρίζετε, η Εθνική Βελγίου είναι στο νούμερο ένα της Παγκόσμιας κατάταξης της FIFA.
Ως προπονητής της Εθνικής Ελπίδων του Βελγίου, είχα την ευκαιρία να προπονήσω και να αναπτύξω ποδοσφαιριστές όπως ο Αζάρ, ο Λουκάκου, ο Καράσκο, ο Μπατουαγί, ο Πρατ και άλλοι.
Είναι χαρακτηριστικό να αναφέρω πως αυτή την στιγμή, στο ρόστερ της Εθνικής Βελγίου, αγωνίζονται πέραν των δέκα ποδοσφαιριστών με τους οποίους εργάστηκα στην Εθνική Ελπίδων.
Ποια είναι λοιπόν η πρόκληση που παρουσιάζεται ενώπιον μου, ως προπονητής της Εθνικής Κύπρου;
Για εμένα είναι ξεκάθαρο: Να αναπτύξω και να διαμορφώσω μια νέα Εθνική ομάδα, να αναπτύξω τα άτομα με τα οποία θα συνεργαστώ, να αναπτύξω τον ίδιο μου τον εαυτό, χρησιμοποιώντας τη φιλοσοφία που εφάρμοσα με επιτυχία στο Βέλγιο.
Έχω υπογράψει διετές συμβόλαιο συνεργασίας με την Κυπριακή Ομοσπονδία Ποδοσφαίρου.
Σε αυτήν την χρονική περίοδο,  θα αγωνιστούμε σε τέσσερις φιλικούς αγώνες , σε έξι αγώνες στο Nations League και στα προκριματικά του Παγκοσμίου Κυπέλλου του 2022.
Είναι πεποίθηση μου πως, σε αυτά τα δύο χρόνια, μπορούμε να θέσουμε τις βάσεις για μια ουσιαστική πρόοδο του Κυπριακού ποδοσφαίρου και ιδιαιτέρως  της Εθνικής ομάδας.
Επικεντρώνομαι στην επόμενη διετία, έχοντας όμως πάντα στο μυαλό μου ότι αυτή θα είναι η αρχή μιας συνεργασίας μεταξύ της Κυπριακής Ομοσπονδίας Ποδοσφαίρου και εμένα, η οποία να μας οδηγήσει σε κάτι μεγάλο.
Η Εθνική ομάδα της Κύπρου ήταν αντίπαλος της Εθνικής Βελγίου στις τρεις τελευταίες διοργανώσεις της UEFA και της FIFA. Από το 2014 μέχρι το 2019, οι δύο χώρες αγωνίστηκαν έξι φορές. Επίσης, Κύπρος και Βέλγιο αγωνίστηκαν σε επίσημους αγώνες και σε επίπεδο Εθνικής Ελπίδων.
Μέσω λοιπόν αυτών των αγώνων, γνώριζα αρκετά πράγματα για την Εθνική ομάδα της Κύπρου πριν ακόμα έρθω εδώ. Ήμουν ενήμερος για τον τρόπο παιχνιδιού, ήμουν ενήμερος για τους ποδοσφαιριστές. Και αυτός ήταν ακόμη ένας λόγος για τον οποίο αποδέχτηκα την πρόκληση να είμαι ο προπονητής αυτής της Εθνικής ομάδας.
Οι συνεργάτες μου και εγώ, έχουμε πολλή δουλειά μπροστά μας να επιτελέσουμε και θα εργαστούμε σκληρά και με αφοσίωση για να φανούμε αντάξιοι της εμπιστοσύνης την οποία μας έχει δείξει η Κυπριακή Ομοσπονδία Ποδοσφαίρου.
Σας ευχαριστώ όλους που είστε σήμερα εδώ. Πραγματικά εκτιμώ το έργο που επιτελούν τα Μέσα Μαζικής Ενημέρωσης και είμαι σίγουρος πως θα έχουμε μια εποικοδομητική συνεργασία προς όφελος της Εθνικής Ομάδας της Κύπρου».
Παράλληλα, κατά τη διάρκεια της παρουσίασης του Βέλγου κόουτς, έγινε γνωστό και το νέο λογότυπο της ΚΟΠ, με την επίσημη παρουσίαση να είναι προγραμματισμένη να γίνει στο κογκρέσο της ΟΥΕΦΑ στο Άμστερνταμ την Τρίτη.